**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004) на својој 28. двадесетосмој) седници, одржаној дана 10. марта 2017. године, **УТВРЂУЈЕ**

**П Р Е Д Л О Г**

**РЕШЕЊА О ДАВАЊУ САГЛАСНОСТИ НА ИЗВЕШТАЈ О РАДУ НАРОДНЕ БИБЛИОТЕКЕ „БРАНКО МИЉКОВИЋ“ ГАЏИН ХАН ЗА 2016.годину**

**УТВРЂУЈЕ СЕ** предлог Решења о давању сагласности на Извештај о раду Народне библиотеке „Бранко Миљковић“ Гаџин Хан за 2016.годину те исту доставити Скупштини општине Гаџин Хан на усвајање.

**ОПШТИНСКО ВЕЋЕ ОПШТИНЕ ГАЏИН ХАН**

број:06-113/17-III

У Гаџином Хану, 10. марта 2017. године ПРЕДСЕДНИК

Саша Ђорђевић

**ИЗВЕШТАЈ О РАДУ НАРОДНЕ БИБЛИОТЕКЕ ''БРАНКО МИЉКОВИЋ'' ГАЏИН ХАН ЗА 2016. ГОДИНУ**

***ЗАДАЦИ И ЗНАЧАЈ БИБЛИОТЕКЕ***

Народна библиотека “Бранко Миљковић” Гаџин Хан носилац је и средиште библиотечко-информационе делатности у општини и главни је покретач прикупљања, очувања и промоције локалне културе у свој својој разноликости . Дакле, осим библиотечке делатности, грађанима пружа и праћење бројних културно-образовних, верских, спортских и забавних садржаја.

Народна библиотека и даље настоји да одговори свим законом постављеним циљевима и задацима и да ради на усавршавању и развоју саме институције.

Имајући у виду број становника у општини, као и број ђака, популарност библиотеке као Установе и у 2016. години задржала је задовољавајући ниво. Томе су допринели:

Отворени приступ целом библиотечком фонду,

Претплата на две дневне новине (Народне новине и Вечерње новости),

Издавање публикација са елементом завичајности,

Добијање нових, актуелних издања књига из откупа,

Стручност и љубазност запослених према корисницима;

***ПОПУЊАВАЊЕ ФОНДА У ОДНОСУ НА БРОЈ ПУБЛИКАЦИЈА***

Књига инвентара монографских публикација на дан 31.12.2016.год. закључена је са редним бројем 27.457 инвентарисаних јединица.

Укупан број приновљених монографских публикација у 2016. години износи 800.

Књига инвентара серијских публикација има укупно 303 инвентарисаних јединица.

То значи да је у протеклом извештајном периоду приновељено укупно 800 монографских публикација (књиге) и 5 наслова серијских публикација (часописи) са укупно 14 примерака.

***У ОДНОСУ НА НАЧИН НАБАВКЕ***

* + - 1. Путем поклона (од издавача, аутора и грађана) добијено је укупно 123 монографских публикација у просечној вредности од 16.800,00 динара.
      2. Путем куповине набављене је 16 књига за које је издвојено 25.896,00 динара.
      3. Путем откупа Министарства културе приновљене су 661 монографске публикације у вредности од 309.610,64 динара.

По свим основама укупно за обнову фонда од 1-3 износи 352.306,64 динара.

***У ОДНОСУ НА СТРУКТУРУ ФОНДА***

Од укупног броја приновљених монографских публикација путем поклона, куповином и откупом, фонд је према структури обновљен:

Књиге за децу 335,

Књиге белетристике 326,

Стручне књиге 139;

Од серијских публикација набављељни су следећи наслови:

Летопис матице српске,

Савремена српска проза,

Зборник,

Наше стварање,

Шуме;

***КОРИШЋЕЊЕ БИБЛИОТЕЧКИХ УСЛУГА***

Вођењем месечних статистичких извештаја на прописаном обрасцу за библиотеке, дошло се до следећих резултата:

Посета библиотеци, укупно 793

Издато књига и часописа 6.963

Уписаних корисника, укупно 223

***САРАДЊА СА НАРОДНОМ БИБЛИОТЕКОМ ''СТЕВАН СРЕМАЦ''***

И у 2016. години настављена је сарадња са Народном библиотеком ''Стеван Сремац'' у Нишу као матичном библиотеком кроз разне облике:

* Стручне консултације,
* Надзор над стручним радом,
* Семинари и стручна усавршавања;

Записником о обављеном надзору над стручним радом библиотеке у 2016. години који матична служба сваке године извршава, констатовано је следеће:

„Библиотека је једини носилац и средиште библиотечко-информационе делатности и главни покретач прикупљања, очувања и промоције локалне културе на територији општине Гаџин Хан.

Библиотеци и даље недостају полице за системски смештај постојећих и новонабављених књига. Садашњи простор не пружа стандардне услове за рад.

Посебну пажњу посветити заштити простора и библиотечко-информационе грађе од пожара, крађе, поплава и других елементарних непогода.“ (извод из Записника)

***ЧЛАНАРИНА***

Укупна средства остварена од чланарине за 2016. годину износе 4.000,00 динара. Овако низак износ остварених средстава последица је примене одлуке Управног одбора да за ученике основних и средњих школа, као и за студенте са територије Општине упис у Библиотеку буде бесплатан.

Висина чланарине за остале кориснике износила је 500,00 динара

***ПРОСТОР И ОПРЕМА***

Имајући у виду да Народна библиотека “Бранко Миљковић” сваке године обнавља и повећава књижни фонд, и даље се као реална пратећа потреба јавља куповина додатних полица за смештај нове библиотечке грађе, као и адекватан и безбедан простор за смештај истих.

Народна библиотека „Бранко Мињковић“ у Гаџином Хану (о даљем тексту: Библиотека) у 2016. години обављала је своју делатност која је предвиђена Програмом рада за 2016. годину, Законом о култури , Законом о библиоречко-информационој делатности као и нормативним актима Библиотеке.

У том смислу реализовано је следеће:

* Библиотека је конкурисала код Министарства културе Републике Србије на конкурс за суфинансирање пројекта-програма у 2016. години,
* Организоване су традиционалне културне манифестације у сарадњи са Скупштином општине Гаџин Хан, Месним заједницама, Удружењем књижевника Србије, и другим субјектима,
* Организована су гостовања културно-уметничких друштава, музичких солиста и других естрадних групација,
* Организоване су ликовне изложбе,
* Организоване су техничке услуге за разне састанке, трибине и комерицијалне програме,
* Остварена је сарадња са Месним заједницама у реализацији традиционалних културних и верских манифестација,
* Остварена је сарадња са Општинском организацијом Црвеног крста и Заводом за трансфузиом крви из Ниша у реализацији хуманитернух акција.
* Са основном школом „Витко и Света“ и установом за децу предшколског узраста „Прва Радост“ из Гаџиног Хана остварена је реализација заједничких и самосталних програма и манифестсација.

Током 2016. године, реализовани су следећи значајни програми и активности:

* 08.01.2016. године. Концерт фолклора у Гркињи ( КУД „Иван Цветковић из Гркиње и културно уметничко друштво из Румуније),
* 13.01.2016. године. Дочек српске Нове године у Гаџином Хану.
* 19.01.2016. године. Културно-верска манифестација „Богојављање“ у Гркињи,
* 27.01.2016. године. Приредба ученика основне школе “Витки и Света“ поводом школске славе „Свети Сава“, велика сала Библиотеке.
* 27.020.2016.године. Годишњи концерт КУД „Заплањски вез“ из Гаџиног Хана, велика сала Библиотеке,
* 19.03.2016. године. Обележавање културно-верске манифестације „Тодорова субота“ у Малом Крчимиру,
* 20.03.2016. године. Предавање о лековитом биљу у организацији „Засад“ Гаџин Хан, велика сала Библиотеке,
* 14.04.2016.године. Трибина у фабрици „ЕЛИД“ Д.Душник. Гост Александар Вулин, министар за рад,запошљавање,борачка и социјална питања.
* 15.04.2016. године. Конвенција ОО СПС Гаџин Хан, велика сала Библиотеке.
* 17.04.2016. године. Изложба паса у Гаџином Хану. Техничка подршка манифестације,
* 30.04.2016. године. Техничка подршка концерта КУД „Иван Цветковић“ из Гркиње,
* 02.05.2016. године. Техничка подршка литургије у цркви Успења Свете Богородице у Гркињи,
* 06.05.2016. године. Обележавање културно-верске манифестације „Ђурђевдан“ у селу Семче.
* 12.05.2016. године. Предавање „Ромска популација“. Предавач Наташа Вучковић,
* 13.05.2016. године .Предавање о вери .Предавач отацв Драган.
* 21.05.2016. године. Обележавање културно-верске манифестацвије „Свети Сава“ у Гаџином Хану.
* 24.05.2016. године. Обележавање дана школе „Витко и Света“ у Гаџином Хану. Велика сала Библиотеке,
* 08.06.2016. године. Обележавање културно-верске манифестације „Спасовдан“ у Горњем Драговљу,
* 13.06.2016.године. Приредба поводом годишњице вртића „Прва радост“ из Гаџиног Хана,
* 14.06.2016. године. Додела признања даваоцима крви у организацији Црвеног крста Гаџин Хан,
* 17.06.2016. године . Концерт групе „ХИСАРЛИЈЕ“ из Лесковцаа. Велика сала Библиотеке,
* 24.06.2016. године. Традиционална приредба „Заплањски залогај“. Велика сала Библиотеке.
* 12.07.2016.Обележавање културно-верске манифестације „Петровдан“ у Великом Крчимиру.
* 24.07.2016. године. Манифестација „Дани црног лука“ у Заплањској Топоници.
* 28.07.2016. године. Културно-верска манифестација „Горешњак“ у селу Личје.
* 29.07.2016. године. Организовање приредбе, летњег новинарског кампа Црвеног крста Гаџин Хан, „.Истина пре свега“,
* 06.08.2016. године, Манифестација „Дани Заплања“ и такмичење певача аматера „Први глас Заплања“.,
* 07.08.2016. године, Концерт Рената Хенца,
* 15.08.2016. гогдине. Отварање Југословенске ликовне колоније аматера „17 воденица“ у Доњем Душнику.
* 28.08.2016. године. Обележавање културно-верске манифестације „Велика Госпојина“ у Гркињи,
* 10.09.2016. године. Успон на Трем. Техничка подршка.
* 27.0.2016. ггодине. Предавање о ратним ветеранима. Велика сала Библиотеке,
* 08.10.2016. године. Сусрет песника из Ниша са децом из Гаџиног Хана.
* 12.10.2016.године. Дан општине Гаџин Хан. Организација и техничка подршка.Велика сала Библиотеке.
* 16.12.2016. године. „Миљковићеве поетске свечаности“ и отварање изложбе слика са Југословенске колоније ликовних аматера „17 воденица“-Доњи Душник 2016.
* 23.12.2016. године. Хуманитарни концерт КУД-а „Бранко Миљковић“ Гаџин Хан.
* 29.12.2016. године. Новогодишња представа за децу.

Овај извештај је обухватио значајне активности Библиотеке. у 2016. Години где је остварена активна сарадња са сарадницима (удружењима грађана, књижевницима, сликарима , месним заједницама, појединцима , културно умедничким друштвима итд.).

Просторије библиотеке и техничка подршка су редовно били на услузи свим оним којим је то било потребно.

У протеклој години одржане су седнице Управног одбора и Надзорног одбора, вршен је попис основних средстава,ситног инвентара, благајне и пића у кафе-бару.

Такође је у извештајном периоду рађено на реализацији законских књиговодствених обавеза, службене преписке,канцеларијског пословања.

Поред редовне угоститељске делатности, кафе-бар Библиотеке, пружао је угоститељске услуге у оквиру разних манифестација, промоција, трибина и сл.

Посетиоцима је било омогућено коришћење дневне штампе и интернета .

Библиотека је сарађивала са Министарством културе и информисања Републике Србије,Народном библиотеком „Стеван Сремац“ у Нишу, службама Скупштине општине Гаџин Хан, Удружењем књижевника Србије,Општинском организацијом Црвеног крста Гаџин Хан, Нишким културним центром,Основном школом „Витко и Света“ у Гаџином Хану,Установом за децу предшколског узраста „Прва радост“ Гаџин Хан, Ловачким удружењем „Заплање“ Гаџин Хан,Месним заједницама и другим установама и организацијама.

в.д.директор Народне библиотеке

Горан Савић